تبریز زیندانیندا ساخلانیلان تانینمیش فعال رسول رضوی معروض قالدیغی باسقی‌لارا اعتراض اولا‌راق بیر آی اول باشلاتدیغی آجلیق آکسیاسینا داوام ائتدیررکن، همین زینداندا ساخلانیلان حسین علی محمدی و مرتضی مورادپورون حبس‌خانا نظارتچی‌لری طرفین‌دن آغیر شکیلده دؤیولدوگو بیلدیریلیر.
بو حاقدا گونئی آذربایجان تلویزیونو (گوناز تی‌وی) و اویان نیوز کیمی وب صحیفه‌لر معلومات یاییب.
یاییلان معلوماتا ایستینا‌دا، تقریباً 10 گوندور “محکمه دوسیاسی ایله باغلی تطبیق ائدیلن قانونسوزلوغا اعتراض” اولا‌راق آجلیق آکسیاسی کئچیرن مرتضی مورادپور نظارتچی‌لر طرفین‌دن دؤیولدوگو زامان هوشونو ایتیرمیش، حسین علی محمدی ایسه باشین‌دان یارا آلمیش‌دیر.
حبس‌خانا مسئول‌لاری‌نین تهدیدلرینه باخمایا‌راق حسین علی محمدی‌نین اونو دؤین نظارتچی‌لردن شیکایت ائتدیگی بیلدیریلیر.
اویان  نیوزون یازدیغینا گؤره، شیکایتینه عدالت‌لی بیر محکمه‌ده باخیلماسینی طلب ائده‌رک حسین علی محمدی ده آجلیق آکسیاسینا باشلاییب.
آمریکانین سسی
